Akraneskaupstaður sýknaður af kröfu Skagaverks Í nýlegum dómi Héraðsdóms Vesturlands var Akraneskaupstaður sýknaður af kröfu Skagaverks ehf um skaðabætur . Málið snerist um að Skagaverk fór fram á bætur vegna ákvörðunar bæjaryfirvalda 28. september 2011 um að afturkalla samþykki byggingaráforma um bensín - og olíusjálfsafgreiðslu Atlantsolíu ehf. á Kirkjubraut 39 á Akranesi . Lóðin er í eigu Skagaverks . Héraðsdómur dæmdi málsaðila ekki til greiðslu málskostnaðar að öðru leyti en því að stefnanda , Skagaverki , var gert að greiða Atlantsolíu 50.000 krónur í málskostnað , en fulltrúum félagsins var stefnt til réttargæslu þegar málið var tekið fyrir . Gunnar Þ Garðarsson eigandi Skagaverks sagðist í samtali við Skessuhorn reikna með að málinu verði áfrýjað til Hæstaréttar .